Tervetuloa katsomaan ohjelmaa -
yhdestä Antiguan "makeimmista" paikoista Betty's Hopesta.
Täällä sijaitsi sokeriplantaasi, -
joka ruokki Britannian taloutta miljoonilla tonneilla sokeria.
Tässä jaksossa huumeriippuvaisen välittäjän salaisuuden paljastumisesta.
Lisäksi selviää mitä on olla satavuotias.
Saamme kuulla kahden satavuotiaan salaisuuden. Pysy seurassamme.
TOIVO
VOITTO
ELÄMÄ
KÄÄNNEKOHTA Millaista on olla 100-vuotias?
Kiitos, että katsot ohjelmaa.
Jacob Turner on 103 v., mutta hänen ei uskoisi olevan yli 70.
Hävettää. Hänen näkönsä on hyvä, mutta minä tarvitsen laseja.
Hän ei tarvitse keppiä, kävelee päivittäin ja on vahva kuin hevonen.
Hän on täällä kertomassa salaisuutensa. Miten voitte?
Voisi olla huonomminkin. - Näytätte hyväkuntoiselta.
En valita. - Näytätte todella hyvältä.
Jos olisin yhtä hoikka, ostaisin pukunne, koska pidän sen väristä.
Todellako? - Kyllä, mutta kysyisin mitä uskon kysytyn jo tuhat kertaa.
Mikä on salaisuutenne?
Teillä on hiuksia minulla ei. Minulla on vaikeuksia kävellä.
Totuus on, että minulla ei ole mitään erityistä salaisuutta.
En usko. Selvästi ette vain paljasta sitä.
En salaile mitään. Elän kuten muutkin.
Ruokavalionne? - On yksi ruokalaji, josta pidän erityisesti.
Mikä se on?
Oletteko koskaan kuullut funjista ja kalasta?
Siis funji. Se tehdään maissista.
Minun täytyy tutustua siihen ja viedä mukanani.
Etsin historiatietoa ja selvisi, että olette elänyt kauemmin -
kuin kukaan samana päivänä syntynyt tunnettu henkilö, -
loistavista nyrkkeilijöistä ja yleisurheilijoista näyttelijöihin.
Kiitos Herralle. - Kiitos Herralle.
Mitkä asiat elämänne varrelta tuovat mieleenne hyviä muistoja?
Tein todella paljon työtä.
Aikanani ei ollut koneita apuna. Kaikki tehtiin käsivoimalla.
Kaikki oli lihasvoiman varassa.
Kuulin ajasta, jolloin olitte saaren tehokkain sokeriruo'on leikkaaja.
Niin oli. Sehän oli työni.
En kuitenkaan sanoisi, että olin Antiguan paras -
mutta oli vaikea löytää parempaa.
Olitte siis ahkera ja teitte pitkää päivää.
Auringon noususta auringon laskuun.
Jäitte eläkkeelle 99-vuotiaana. Miksi vasta silloin?
Minulla riitti voimia.
Saitteko voimia funjista? - Funjista ja kalasta.
Funjia ja kalaa. Mikä vaikutus uskollanne Jeesukseen on ollut?
Minulle on tärkeää ylistää pelastajaani yöllä ja päivällä.
Ylistän aina. Kun olen hereillä rukoilen.
Kun menen nukkumaan, rukoilen.
Kun herään, rukoilen. Teen sitä koko ajan.
Onko elämässänne ollut vaikeita aikoja, -
sellaisia hetkiä, jotka ovat tuntuneet ylivoimaisilta, -
mutta olette selvinnyt ylistämällä.
Ylistäminen selittää, että olen ylipäänsä selvinnyt.
Mistä lauluista pidätte erityisesti?
Te 100-vuotiaathan laulatte mielellänne. Mitä laulatte?
En nyt kykene laulamaan, mutta voin hyräillä.
Hyräillä? - Vähän niinkuin hum, hum, hum.
Tämä on suosikkini. Hum, hum. - Sitten tulee halleluja.
Tätä vanhaa ylistyslaulua hyräilen usein.
Todella usein.
Teidän näkemisenne saa monet hämmästymään.
Mitkä olisivat ne kolme asiaa, joita neuvoisivat heitä tekemään, -
jotta heidän elämänsä olisi yhtä hyvä kuin teidän.
En koskaan riitele ihmisten kanssa. Puhun Jumalan totuutta.
En ole nopea puhuja enkä puhu paljon.
Siitähän on täytynyt syntyä ongelmia, koska se ärsyttää muita.
Näinhän voi käydä, -
mutta aina voi kysyä, jos hiljaisuuteni vaivaa.
Neuvonne siis on olla hätäilemättä, puhumatta liikaa ja riitelemättä.
Ihmiset usein kysyvät tätä samaa. Totuus on, että -
elämäni 103 vuotena kukaan ei ole koskaan haastanut kanssani riitaa.
Se johtuu pelosta. Suuret kätenne herättävät pelkoa.
En ole kertaakaan riidellyt. - Ette todellakaan ole riitapukari.
Sain selville, että teitte kahta työtä samanaikaisesti.
Olitte myös kalastajana, joten aikaa ei ollut riitelyyn.
Niin saattoi olla.
Pidän teistä, mutta ette ole paljastanut mitään, -
mikä auttaisi minua elämään yli 100-vuotiaaksi.
Kuten sanoin, minulla ei ole mitään salaista neuvoa, että tee näin.
Sain teistä kuitenkin irti kolme asiaa.
Ne ovat kala, funji ja uskonne Jeesukseen.
Mr. Turner, kiitos että saimme vierailla kotonanne.
Ohjelma jatkuu. Seuraava vieraamme on vain 101-vuotias.
Tämä neitokainen varmastikin kertoo minulle salaisuutensa.
Käännekohta ei ole vain TV-ohjelma.
Seuraa meitä sosiaalisessa mediassa.
Monet ovat olosuhteiden ja riippuvuuksien sitomia.
On olemassa ulospääsytie.
"Sillä Herra on Henki, ja missä Herran Henki on, siinä on vapaus." 2. Kor. 3
Kysyimme, miksi saarivaltiossa on niin paljon satavuotiaita.
Johtuuko se ehkä maaperästä?
101-vuotias Miss Heath kertoo miten asia on.
Kiitos, että tulitte ohjelmaan.
Keskustelin aiemmin toisen 100-vuotiaan kanssa.
Hänellä on enemmän hiuksia kuin minulla.
Hän ei tarvitse silmälaseja kuten minä. Kysyin hänen salaisuutta.
Hän kieltäytyi kertomasta, mutta tiedän teidän olevan armollinen ja -
kertovan miten voin elää ikäiseksenne.
Saattaisiko selitys olla ruoassa, jota olen syönyt.
Mistä ruokanne on koostunut?
Pidän paljon maissista, maissijauhosta.
Tarkoitatteko funjia?
Kyllä. Maissijauhosta tehdään puuroa ja funjia.
Yritän murtaa koodia, jota te sata- vuotiaat pyritte pitämään salassa.
Kaikki te sanotte funji ja maissi- jauho, mutta puhutaan vakavammin.
Elämänne on ollut pitkä ja tapahtumarikas.
Sain tietää, että vaikka nuorena elämänne oli vaikeata, -
olette tavannut kuningattaren ja syönyt aterian hänen kanssaan.
Se oli v. 1975, jolloin hän vieraili Antiguassa.
Mitä muistatte siitä tilaisuudesta? - Se tapahtui aamulla klo 10.
Hän tuli ja kätteli meidät, miehet ja naiset.
Kun täyttää 100 vuotta, sitä saa... - En ollut vielä niin vanha.
Tosiaan 1970-luvulla olitte vielä untuvikko.
Kuningatar siis kätteli teidät, miehenne ja muut vieraat.
Sitten oli ateria hänen kanssaan. Kättely oli virkistystalolla.
Myöhemmin menimme Clarence Houseen, johon oli katettu lounas.
Täytitte 101 vuotta muutama päivä sitten.
Kuulin, että pidettiin juhlat, ja teillä oli hauskaa.
Ei nyt. Pidin juhlat täyttäessäni 100. Nythän täytin 101. - Totta.
Kuningatarhan muistaa sata- vuotiaita kirjeellä tai kuvalla.
Sain kuvan. Hänen kuvansa.
Olemme metodistikirkossa, jonka seurakunta on saaren suurimpia.
Miten uskonne vaikuttaa elämäänne, -
miten se edistää terveyttänne ja mielenrauhaanne?
Paljonkin. Aloitin pyhäkoulusta.
Sitten myöhemmin meillä oli kuoro.
Lauloimme halleluja-kertosäettä.
Händelin Messias-oratoriosta. - Ihan totta.
Tiedän, että teidän sukupolvellenne musiikki merkitsee paljon, -
oikeastaan kaikille sukupolville.
Kun olette yksiksenne ja iloisella mielellä, mitä lauluja laulatte?
Pidän hengellisistä lauluista. - Mistä erityisesti?
Yksi on "Sieluni tutkiskelee Sinun armoasi Jumala".
Tiedän mitä tarkoitatte. Tunnetteko tämän?
"Toivoni perusta ei ole vähempi... -
kuin Jeesuksen veri ja oikeudenmukaisuus.
Uskallan luottaa - vain täysin Jeesuksen.
Kristuksen tukevalla kalliolla seison. Muut perustat vajoavat.
Muut perustat ovat kuin hiekalle rakennettuja."
Ääneni on käheä. Laulaminen ei tänään suju. - Hyvinhän laulatte.
Ette vaan halua saada meitä valtoihinne vetoavalla äänellänne.
Ei, vaan ääneni ei ole tänään hyvässä kunnossa.
Rakastan hengellisiä lauluja. Lauletaan niitä. - Mikä otetaan?
Ei ole Jumalamme Jahven vertaista.
Hän tulee ratsastaen. - Ratsastaen.
Tässä täytyy ponkaista ylös, taputtaa ja keinua musiikin tahdissa.
Niin on. Laulan usein "Ei ole Jumalamme Jahven vertaista."
Ei ole Jumalamme Jahven vertaista...
Sitten se jatkuu, että katso, Hän tulee pilvissä ratsastaen, -
loistaen kuin tähti pasuunan soidessa.
Nostakaa päänne, sillä juhlavuosi, josta Jesaja laulaa tulee ja -
teidän vapautuksenne on lähellä.
En arvannut, että laulu olisi teille tuttu.
Erinomaista. On ollut ilo saada puhua kanssanne. Kiitos teille.
Kiitos, että sain tulla.
Seuraavaksi huumeriippuvaisesta miehestä ja tämän vapautumisesta.
"Toiset turvaavat vaunuihin, toiset hevosiin, -
mutta me tunnustamme Herran, Jumalamme, nimeä." Ps. 20:7
Ted Martin oli riippuvainen marihuanasta.
Sitten hän siirtyi vahvempiin huumeisiin.
Eräänä päivänä hänen salaisuutensa paljastui.
Ted Martinin taideteosta katsellessa on vaikea uskoa -
hänen olleen kouluttamaton ja huumeriippuvainen.
Tedin alamäki alkoi riidasta väkivaltaisen isäpuolen kanssa.
Hän sanoi minulle, etten voi enää asua hänen kodissaan.
Ajattelin, että jos niin on, äitini pitäisi sanoa se minulle.
Katsoin äitiin. Hän sanoi, että minun täytyy muuttaa pois.
Ted päätyi paikalliselle telakalle tekemään aputöitä.
Minun piti tehdä kaikki likaiset työt.
Yksi läheisen taksiaseman kuljettaja huomasi Tedin ahdingon.
Olin hänen autossaan, ja hän tarjosi minulle olutta.
Sanoin etten juo olutta.
Hän sanoi, että minun pitää miehistyä.
Kerran hän otti taskustaan itse- tehdyn savukkeen ja ojensi minulle.
Se oli marihuanaa. Sanoin, etten polta.
Hän nimitti minua taas pikkupojaksi ja kehotti polttamaan.
Halusin kaverini hyväksyvän minut ja otin ensimmäisen sauhuni.
Kokaiiniin Ted kavereineen oli päättänyt olla koskematta.
Erään kerran halutessamme ruohoa, sitä ei saarelta löytynytkään.
Silloin päätimme käyttää kokaiinia. Se oli menoa.
Ruohon polttaminen ei tämän jälkeen tuntunut samalta.
Tämän jälkeen aloin kokeilla -
kaikenlaisia huumeita ja pillereitä.
Minulla oli seurustelusuhde, joka kariutui.
Sen jälkeen halusin vain hyväksikäyttää naisia.
Kerran istuin taksiasemalla ja ohi käveli tyttö. Kysyin kuka hän on?
Tytöstä, josta puhun, tuli vaimoni.
Ted oli hiljainen, perinteitä arvostava, -
tavallinen, ei mitenkään huomiota herättävä kaveri.
Aloimme seurustella, ja hän kehotti minua tulemaan seurakuntaan.
Tedin luona käydessäni hänellä oli aina Raamattu esillä.
Ehdotin, että hän tulisi seura- kuntaan, kun kerran luki Raamattua.
Luin vain Sananlaskuja. Ajattelin, että viisastuisin.
Joskus iltaisin huumehöyryisenä kirjoitin Raamattuun: -
"Minä, Ted Martin lopetan poltta- misen". Kirjoitin myös päivämäärän.
Hävitin huumeet, mutta aamulla soitin kaverilleni ja pyysin lisää.
Repäisin sen sivun Raamatusta. En pystynyt pääsemään irti huumeista.
Ulkoapäin Tedin elämä näytti normaalilta jopa Anne-Mariesta.
Ted oli antelias ja huolehtivainen.
Seurustelu tuntui turvalliselta.
Ajan myötä sitoutuminen kasvoi ja rakastuin.
Anne-Marie ei seurusteluaikana eikä avioiduttuaankaan -
aavistanut, että Ted käytti kovia huumeita.
Yhtenä päivänä kun olin kotona, kuulin kuin Henki olisi puhunut.
Jumala kehotti lähtemään ulos.
Lähdin kävelemään tietämättä mihin.
Löysin itseni kukkulalta Pigeon Pointia vastapäätä.
Olin siellä kolme yötä ja huusin Jumalaa avukseni.
Hän kehotti palaamaan takaisin ja todistamaan seurakunnassa.
Epäilin, ettei puhe ole Jumalalta, koska sittenhän kaikki tietäisivät.
Sanoin, että Jumala älä häpäise minua, -
mutta jos huumeista irtipääsy vaatii tämän, teen sen.
Illalla Ted meni seurakuntaan kertomatta etukäteen -
Anne-Marielle huumeriippuvuudestaan tai aikomuksestaan todistaa.
Todistus sai ihmiset itkemään ja sanomaan, etteivät tienneet mitään.
Minulla oli kiire päästä vaimoni luokse. Aavistin, että hän itkisi.
Itkin, että olin mennyt naimisiin huumeiden käyttäjän kanssa, koska -
tiesin käytön kaikki negatiiviset seuraukset.
Kysyin Tediltä miksei hän ollut kertonut minulle.
Sitten hän sanoi ikimuistoisesti: tämä on meidän molempien asia.
Olin rakastunut, olimme juuri menneet naimisiin ja olin raskaana.
Silloin ymmärsin, että minun pitää antaa anteeksi ja olla tukemassa.
Olisin ollut valmis kuolemaan siihen paikkaan, -
koska sain valtavasti toivoa.
Rakastin Tediä aidosti ja halusin keskittyä positiivisiin asioihin.
Päätin tukea häntä vaimona kaikin keinoin.
Halu käyttää huumeita oli kuitenkin kadonnut.
Avioliittoa on nyt kestänyt yli 26 vuotta, ja -
Ted on pysynyt raittiina ja vapaana huumeista.
Raamatun tutkiminen on korvannut huumeiden käytön.
Rakastan Jumalan Sanan tutkimista.
Se hyvänolon tunne ja ilo, jonka saan Sanan salaisuuksista, -
on jotain aivan muuta kuin huumeet.
Jumala käänsi Tedin menneisyyden voitoksi.
Hän voi poistaa vaikeudet, haasteet ja vastoinkäymiset myös sinulta.
Kuuntele sanoja Raamatusta (Room. 8:28): -
"...kaikki yhdessä vaikuttaa niiden parhaaksi, jotka Jumalaa rakastavat, -
niiden, jotka hänen aivoituksensa mukaan ovat kutsutut."
Sinun täytyy kuulla kutsu ja rakastaa Herraa.
Se prosessi alkaa, kun rukoilet kanssani yksinkertaisen rukouksen.
Herra Jeesus, tule elämääni. Elämäni on vaikeaa.
Poista vaikeudet omaksi parhaakseni.
Ota pois syntini ja hyväksy minut perheeseesi.
Kiitos Jeesus, että kuolit puolestani.
Isä, rukoilen että jokainen, joka kääntyi puoleesi kokosydämisesti -
voisi kokea, että Sinä jo tartuit heitä haastaviin asioihin, ja -
näkisi selvästi, että Sinä teet työtä niiden muuttamiseksi.
Jeesus, rukoilen heidän puolestaan Sinun nimessäsi. Aamen.
Jos rukoilit kanssani, ota yhteyttä. Kontaktitiedot tulevat ruudulle.
Jatkamme katkon jälkeen.
Olemme tarkkoja ravinnostamme.
Millä ruokimme mieltämme?
Ajattele sitä.
Ohjelman päätteeksi meillä on vielä aikaa yhteen ajatukseen.
Dr. Martin Luther King Jr. sanoi, että -
ihmisen mitta ei ole mihin hän turvaa helppoina aikoina, -
vaan silloin kun on haasteita, vastoinkäymisiä ja ristiriitoja.
Rohkaisen sinua turvaamaan Jumalan Sanaan.
Se on elävä, aktiivinen ja toimii.
Me täältä sanomme näkemiin ja Jumalan siunausta.
Katson elämääni. Mistä oletkaan minut nostanut.
Kuljin omia teitäni. Tiesin olevani väärässä.
Yritin sopeutua, olla jotain ja miellyttää maailmaa.
Mutta suunnitelmasi oli paljon enemmän kuin mitä tajusin.
Ja kuitenkin luulin silloin, että minulla oli kaikkea.
Unohdin, että kaikki oli Sinulta Herra.
Ajattelin tehneeni kaiken itse. En tarvinnut apuasi.
Kaikki katosi kuin uni. Putosin polvilleni.
Sait kaiken Häneltä. Mitä jos Hän ottaa sen pois?
Älä vain rukoile, kun tarvitset jotain, vaan kiitä joka päivä -
Hänen armostaan ja rakkaudestaan.
Herää huomaamaan, että Häneltä on kaikki.
Mitä jos Hän ottaa kaiken pois?
Älä vain rukoile, kun tarvitset jotain, vaan kiitä joka päivä -
Hänen armostaan ja rakkaudestaan. Herää.
Joskus päivät ovat valoisia ja auringonlasku karamellinvärinen.
Ilo on aitoa. On helppo nousta alaspainavien asioiden yläpuolelle.
Sinulta saamani elämä on enemmän kuin näkyy ulospäin.
Kiitos, että olet pitänyt minusta kiinni.
En tiedä missä olisin ilman Sinua Herra.
En voi kuvitellakaan elämää ilman sinua. Mihin voisin silloin paeta?
En välitä olosuhteista, vaan kiitän uudesta mahdollisuudesta.
Suomennos: Pirkko Oittinen